Iċ-Ċeki jikkwalifikaw wara t-tkeċċija ta' de Ligt | L-Olanda eliminati Fl-ewwel taqsima l-Olanda kienu l-aktar tim offensiv fejn kellhom serje ta' attakki fl-ewwel 20 minuta. MInkejja dan ftit li xejn kienu perikolużi lejn il-lasti Ċeki. Ir-Repubblika Ċeka min-naħa l-oħra, damu xi ftit biex isibu saqajhom fil-partita, iżda aktar ma għadda ħin, aktar bdew jikkontrollaw il-pusses tal-ballun . Fit-38 minuta ċans tajjeb għaċ-Ċeki, iżda mill-viċin Antonin Barak tefa' għoli mil-lasti difiżi minn Stekenleburg. Fit-tieni taqsima il-partita ħadet xejra oħra. L-Olanda sfaw jilagħbu b'għaxar t'iplejers fil-55 minuta, meta Matthijs de Ligt mess il-ballun b'idu, waqt li kien l-aħħar raġel għall-Olanda. Biex ir-Repubblika Ċeka approfittaw mir-raġel aktar hekk kif fit-68 minuta marru fil-vantaġġ, meta minn cross ta' Antonin Barak, Tomas Kalas niżżel tajjeb bir-ras lejn Tomas Halas, li b'daqqa ta' ras b'saħħitha tefa' fil-lasta għal 1-0. Ir-Repubblika Ċeka għalqu l-partita bit-tieni gowl fit-80 minuta meta minn pass ta' Tomas Holes, kien l-attakkant prolifiku Patrik Schick li kkonkluda ġewwa għal 2-0. B'hekk ir-Repubblika Ċeka issa jiltaqgħu kontra d-Danimarka fil-kwarti finalin nhar is-Sibt 3 ta' Lulju, f'Baku Olympic Stadium.